b"\n_START_ARTICLE_\nGrau de dissociaci\xc3\xb3\n_START_PARAGRAPH_\nEl grau de dissociaci\xc3\xb3 \xce\xb1 es defineix com el quocient entre el nombre de mols dissociats i el nombre total de mols d'un electr\xc3\xb2lit quan es dissol. Pot variar entre zero i la unitat._NEWLINE_Per exemple podem suposar un electr\xc3\xb2lit binari del tipus M\xce\xbd\xe2\x82\x8aX\xce\xbd\xe2\x82\x8b, que assoleix l'equilibri de dissociaci\xc3\xb3 en aigua segons la seg\xc3\xbcent equaci\xc3\xb3:_NEWLINE_Si es dissolen n mols de l'electr\xc3\xb2lit, a l'estat d'equilibri hi haur\xc3\xa0 els seg\xc3\xbcents mols:_NEWLINE_Els electr\xc3\xb2lits forts es dissocien completament i el seu grau de dissociaci\xc3\xb3 val la unitat._NEWLINE_Els electr\xc3\xb2lits febles es dissocien parcialment i el seu grau de dissociaci\xc3\xb3 varia entre zero i la unitat. A major diluci\xc3\xb3 major \xc3\xa9s el grau de dissociaci\xc3\xb3 i per a una diluci\xc3\xb3 infinita l'electr\xc3\xb2lit feble pot estar completament dissociat, \xc3\xa9s a dir, \xce\xb1\xe2\x88\x9e = 1, per\xc3\xb2 no necess\xc3\xa0riament, \xce\xb1\xe2\x88\x9e \xe2\x89\xa0 1.\n_START_SECTION_\nRelaci\xc3\xb3 amb la constant d'equilibri\n_START_PARAGRAPH_\nQuan s'assoleix l'equilibri qu\xc3\xadmic les concentracions de totes les esp\xc3\xa8cies qu\xc3\xadmiques es mantenen constants i es pot definir una constant d'equilibri. Aquesta constant d'equilibri es pot relacionar amb el grau de dissociaci\xc3\xb3, la qual cosa permet calcular-ne una si es disposa de l'altra. Anomenarem c a la concentraci\xc3\xb3 molar inicial de l'electr\xc3\xb2lit sense dissociar, o sigui 110%, on V \xc3\xa9s el volum de la dissoluci\xc3\xb3. L'expressi\xc3\xb3 general per a un electr\xc3\xb2lit qualsevol ser\xc3\xa0:_NEWLINE_En el cas m\xc3\xa9s senzill, per\xc3\xb2 molt com\xc3\xba, l'electr\xc3\xb2lit es dissocia en dos ions, cati\xc3\xb3 i ani\xc3\xb3, com ara els \xc3\xa0cids, les bases i moltes sals. L'expressi\xc3\xb3 que relaciona la seva constant d'equilibri amb el grau de dissociaci\xc3\xb3 resulta molt simple:"